
Dolare nam drage knjige 


Jesen nam ih nosi svake godine. Jesen, koja 
je evo pri kraju rujna posegla za granama sta- 
balja te svlači svježe zelenilo i preoblači ih u 
sumorno smeđe ruho, koje će jesenski vjetrovi 
stresti i ostaviti puku golotinju grana i stabala, 
voćnjaka i šuma. I što da- 
lje bude sezala vlast jeseni, 
to će nas više potiskivati u 
naše kuće. A onda će nam 
tu ruke posegnuti za dra- 
gim knjigama, koje su nam 
došle svojim blagom ispu- 
niti puste, sumorne, šutlji- 
ve dane jeseni i zime. 

Došlo nam ih je devet u 
kolu. Kad ih pred sobom 
poslažemo po stolu, oči 
nam pune milja pasu po nji- 
hovoj lijepoj, svetački 
opremljenoj vanjštini. Kao 
da se svaka poput djevojke, 
kad nedjeljom ide u crkvu, 
obukla u svoju najljepšu 
haljinu. I gledajući ih čini 
se, kao da će ti se sad-na 
svaka lijepo djevojački na- 
smiješiti i progovoriti za- 
mamnim glasom: 

»Evo, uzmi me, pa da ti 
uz mene budu poljepšani 
dani tmurnog života!« 

I uzmeš prvo »D a n i c u«, 
koja te zadahne rodoljub- 
nim miljem i razastre preda te mnogo ljepota, 
zagrabljenih iz prošlosti i sadašnjosti. Pa ti 
govori: 

»Pričat ću ti, pjevat ću ti, razonodit ću te 
i povest ću te stazama novog znanja, novih ot- 
krića, samo me primi i ne puštaj od sebe!« 

A za njom se natiskuje već druga: 

»M ajčinim grijehom me nazvaše. Ali 
nema u meni grijeha, nego sam sušta dobrota 
i ljepota. Slatko će ti biti ono, što ti nosim, 
slatko kao najslađe voće ove jeseni . . .« 

Treća je ozbiljna pa ozbiljno i progovara: 
»Pravni život na selu mene već du- 
go čeka. Evo me, napokon sam došla!« 
Četvrta, brbljavica, prekida je: 


Napisao Dr Josip Andrić 

»A što ću ti ja pričati o ljubavi Bartola 
i Bare, tim ću te više nego ijedna od mojih 
drugarica razdragali . . .« 

Peta se postavlja u svečanu pozu te pateti- 
čkim glasom progovara: 

»Ako si ikada posumnjao u 
to, da li je bila Hrvat- 
ska uvijek katoli- 
čka, evo čuj, što ću ti ja 
reći . . .« 

Šesta joj uleti u riječ: 
»Neveni su pod dahom 
mojih pjesama procvali. 
Daj, da procvatu i u tvom 
srcu!« 

Sedma polaže kitu cvije- 
ća pred tebe i veli: 

»Cvijeće i ukrasno 
bilje neka ukrasi dom 
tvoj! Radi toga ti dolazim.« 

Osma pokazuje u daljinu 
govoreći: 

»Povijest svijeta 
otkrivam iz dalekih davni- 
na i daljina i stavljam je 
pred tebe, da ti bude učite- 
ljica života.« 

A deveta sklapa ruke na 
molitvu: 

»Dani spasenja ne- 
ka nas, Gospode, privedu 
bliže k Tebi i Tvome milo- 
srđu, koje nam je danas vi- 
še nego ikada potrebno . . .« 

Dan je sv. Jeronima. Došle su ti drage knji- 
ge. Okupile su te svojom ljepotom i svojom 
jedrinom. Razdragale su te i razvedrile u ove 
tmurne dane i donijele mnogo melema našoj 
zabrinutosti i tuzi. Uzmi ih i ne ostavljaj ih! 

* Nove jeronimske knjige jesu: 1. Danica, kalendar 
za 1940., 2. Branko Klarić »Majčin grijeh«, pripovijesti, 
3. Dr Mijo Lehpamer »Pravni život na selu«, 4. Antun 
Matasović »Bartol i Bara«, roman, 5. Juraj Kocijanić 
»Hrvatska uvijek katolička«, 6. Dr Ivan Šarić »Neveni«, 
7. Stjepan Gotvald »Cvijeće«, 8. Marko Vunić »Povijest 
svijeta«, 9. Dragutin Kukalj »Dani spasenja«. Ukupno 
stoje 50 dinara. 

Izvorna novela ,,Obiteiji“ 


Brzina 


»Eto, to je brzina!« reče djed Pava. 

Upravo je odlazio vlak i za njim se vijao bar- 
jak dima. 

Na cesti je debela prašina, a pored ceste s li- 
jeve strane red golemih dudova, a s desne se 
otegnula kao zmija vijugava željeznička pru- 
ga. Pred nekoliko desetljeća prvi put je tom 
prugom prošištala kao bijesna kobila čađava lo- 
komotiva. Bio je onda lijep dan, nasmijan kao 
ovaj danas proljetni. Svake se pojedinosti djed 
dobro sjeća, listali su ovi dudovi, onda nešto 
tanji u trupu, slavila se svečanost i cijelo je selo 
izašlo, da vidi to čudo još nikad neviđeno. Bila 
je to slava, slavilo se otvorenje pruge, a zašto 
se je zapravo slavilo? Dotada se putovalo samo 
kolima, do grada je bilo trideset kilometara, 
gospoda su morala da se truskaju tri četiri sata, 
a sad — pitanje je riješeno, jer će taj put to 
crno čudo prijeći za cigli jedan sat. 

Sjedi djed Pava u kolima. Pred njim stara 
kljusad, mršavi konjičci, izgladnjeli i izmučeni 
svakidašnjim radom. U kolima djed otpuhuje gu- 
ste dimove i motri kas konjski, miluje staračkim 
okom zelenilo dudova lišća, a misao mu se vrti 
sve o jednom. 

Na pređašnji, glasno izrečeni zaključak nado- 
vezuje on pitanje, koje opet izgovara glasno 
mrmljajući: 

»A čemu ta brzina? Ko bi mi to znao reći? 
Radi toga, da se uštedi vrijeme? Čemu štedjeti 
vrijeme, kad čovjek živi, diše, jede, spava, ili 
sjedio na jednom mjestu, ili jurio i opet sje- 
deći najbržom željeznicom.« 

Djed Pava je išao često u grad, evo upravo 
kao i danas, ali uvijek samo u svojim kolima. 
Ni zašto na svijetu ne bi on sjeo u to crno ču- 
do, što stiže u grad za jedan sat, ne toliko radi 
kakvog straha, koliko radi nekog unutrašnjeg 
protesta, što se ljudima sviđa brzina. 

»E da,« mislio djed uporno, »oni brzo idu, pa 
zato brzo i svršavaju. Ne pamti se, da je ikad 
umiralo toliko mladosti, koliko je umire danas.« 

Šucne djed konje bičem. kljusad lijeno kaska, 
mršava, bijedna: cijele zime hrani djed konje 
slamom, ponestalo mu sijena, jer ga je malo 
spremio. Sušna bila i slaba minula godina, jedva 
je za sebe spremio nešto pšenice za kruh svaki- 
dašnji. 

Drndaju kola, sunce visoko na nebu, primiče 
se podne, a djed se sjeća, kako je i pred dva- 
deset i pred trideset godina jezdio ovim drumom, 
a pred njim bijesni vranci, ne možeš ih zausta- 
viti. Kakva željeznica, kakve priče, brate moj. 

Jednom se djed utrkivao na ovome drumu, 
pa obišao dvadeset kola, ostavio ih daleko za 
sobom i ušao u grad kao vjetrom nošen. 

Danas je star, slab, nijesu za njega ni mlađi 
konji, a i nema ih, jedva uzdržava ovu kljusad. 
Oskudan je život nastao i gorak je svaki zalo- 
gaj hljeba, što ga pojede kršteno čeljade. Nije 
tako kao prije. I život se mnogo izmjenio. 


Napisao Ivo Balentović 

»Eto to,« poluglasno mrmlja djed Pava. »Ovi 
automobili, gdje je to nekad bilo. Kad je pred 
desetak godina prvi automobil zalutao u njihovo 
selo, istrčali svi da vide to novo čudo. I kasnije 
se dugo još otvarali prozori i na njih se poma- 
ljale radoznale oči. A za aeroplan nije se ni 
znalo. To jest, znalo se, da su u ratu vodile u 
zraku borbu i neke grdne ptičurine, a u njima 
ljudi. Pa i danas se često čuje zujanje negdje 
među oblacima, ali selo ne može pravo da shvati, 
kako je moglo doći do tog ostvarenja, o kome 
se nekad samo naklapalo. 

I djed je doživio u snu nekad, da je poletio 
iznad seoskih jablanova, ali to, to je bio san, a 
u snu je zbilja sve moguće. Ali da bi on mogao 
sjesti u takvu jednu ptičurinu, sjesti kao evo u 
ova drndava kola, to nije djed mogao da shvati. 
Nikako si to nije mogao na čisto objasniti. 

U tome razmišljanju obasjalo djeda žarko 
sunce, došli oblaci, sunce se počelo spuštati, a 
onda ga oblaci potpuno prekrili i počela škra- 
pati sitna kiša. Konji su usporili hod, cesta je 
bila veoma trošna, a put dalek za umorne, stare 
konjske kosti. 

Pušio djed i otpljuckivao, smješkao se kiselj- 
kasto pri pomisli, kako će i opet na pijaci mo- 
rati da proda za nisku cijenu ovu vreću dvije 
krompira, što ga je od svojih usta otkinuo. Za- 
mišljao djed, kako se cjenka s kakvom ženom 
kojeg činovnika, koja — ne poznavajući ili ne 
htijući razumjeti seljačkog truda i muke i znoja, 
hoće da joj se, tako reći, krumpir proda za 
badava. 

»Evo ti toliko i toliko, ako hoćeš!« veli ta, 
kao da čuje djed Pava. 

»E, ne dam,« veli prkosno on, »otkle ti gospoja 
da meni cijenu krojiš, a to je moja muka teška I 
krvava? Baš ne dam, pa makar i ne prodao!« 

Tvrdoglavost svoju djed je poznavao a i svi 
poznanici njegovi u selu. Sa te tvrdoglavosti vi- 
še put je teže nastradao u životu, a više puta 
ona mu je i koristila. Nije djedu bilo prvi puta, 
da iznosi štošta na gradsku pijacu, ali je i če- 
sto bilo, da je došao kući ne prodavši ništa, 
umoran i ozlojeđen na cijeli život. 

Mislio djed, kako bi se to isto i danas mogla 
dogoditi, a baš u to projurio automobil, zavio 
kola njegova u čitav oblak prašine, a svojim se 
sjajem, u kojem su titrali odrazi, nasmijao djedu 
i njegovim konjima. Baš se nasmijao, tako se 
drsko izcerio upravo kao da dovikuje: 

»Baš ste slavni, vi što gmižete poput crva!« 

Progunđao djed nešto kao prijetnju, u ljutini 
progutao pljuvačku, sunce u taj čas opet sijev- 
nulo, pa se i ono kao podrugljivo nasmiješilo 
i dobacuje mu: 

»E, jesi li vidio, što je brzina? Treba da joj 
kapu skineš, djede!« 

Ljutnu se djed i na sunce i uzrijano istresa 
lulu. Gleda: automobil se već nije vidio, daleka 

je on već odmaknuo. Zbilja, brzina je brzina, 
treba ipak priznati. 

Skoro pokolebao se djed u svome uvjerenju, 
da je žurba ludost i da je polako ići isto, što i 
dugo živjeti, kad se iza jednog zavijutka, pokaza 
sjajni auto kako tužno, kao neki bogalj stoji 
na cesti i očekuje . . . koga očekuje to proklet- 
stvo, ta glupa ljudska izmišljotina? Zar njega, 
djeda? 

»Vidi, zakon mu njegov, baš kao da mene 
čeka.« 

I nije onaj sjaj više nasmijan i ne ceri se dr- 
sko. Gle, sad je šutljiv kao zaplakano oko i 
moli: »Smiluj mi se, djede, vidiš, slomio sam no- 
gu.« 

»Oho, prokleto drečalo i čegrtalo!« misli djed. 
»Ded me zamoli za oproštenje!« 

Sjajni auto sklopljenim rukama padne pred 
njega na koljena: 

»Oprosti mi, djede, oprosti!« 

Ne! To je samo mašta djedova. Ali zato k 
njemu prilazi čovjek gospodskog izgleda i odje- 
će i ponizno veli: 

»Do grada je još deset kilometara. Da mi od- 
vučeš tamo ova moja kola? Kvar mi nastao u 
motoru, ne mogu s mjesta.« 

Zahvalno djed baca oko čas na svoju bijed- 
nu kljusad, čas na tu sjajnu nalickanu mrcinu, 
što je dobila grčeve u stomaku i nogama, pa ne 


može s mjesta. Djed se drsko sad smijuiji i s do- 
stojanstvenošću nekom reče: 

»Mogu, gospodine, a šta mi plaćaš?« 

»Pa . . .« mucao ovaj, »ako ti je pravo dva- 
deset dinara . . .« 

»Dobro,« reče djed. »Primam.« 

Prikvačivši auto za kola djed krenu i polagano 
tako stigoše u grad. 

Djed ponosan sjedi na kolima, veseo, što se 
to dogodilo, baš njemu na radost i korist. A 
nije mu ni do zarade, koliko do zadovoljstva, 
koje osjeća u sebi. Eto on imao pravo. 

Na cilju stadoše, gospodin pokunjeno nekako 
pruži djedu deset dinara, na što ovaj odmah 
skoči. 

»To nije pogodba, gospodine.« 

»Šuti, stari, gdje je ugovor?« reče gospodin 
strogo.« Dosta ti je i deset. Drndao si me tu 
pola dana s tom tvojom kljusadi . . .« 

Uvrijediše riječi još više djeda. 

»Kljusad, je li, he? A tvoje kljuse krepalo, 
pa ni makac. Moja se kljusad miče polagano, 
ali sigurno.« 

I pođe ne progovorivši više ni riječi, niti se 
osvrne. 

»Neka ti je!« reče pri ptfmisli, da je prevaren. 
»Gospodska riječ ionako ne vrijedi ni šupljega 
boba! Glavno je ipak, da su čvršća moja kljusad 
od tvoga kljuseta, moj lijepi, mudri gospodine. 
Božji zakoni se nikad ne gaze!« 


Dva pisca prorekla sadašnji raž 


U doba, dok je Poljska bila u najboljim veza- 
ma s Njemačkom sklopivši s njom g. 1933. ugo- 
vor o nenapadanju na 10 godina, čudom se ču- 
dio svatko, komu je u ruku dopala knjiga, koju 
je baš u to vrijeme napisao i izdao njemački 
časnik Hermann Hesse pod naslovom 
»P a r t e n a u«. To je roman, u kojem je pisac 
opisao, kako će Njemačka zaratovati na Polj- 
sku i Čeho-Slovačku. Taj je rat točno opisan, 
te se na vrlo napet način prikazuje, kako će 
Njemačka s jedne strane a boljševička Rusija 
s druge strane zaposjesti Poljsku i Čeho-Slo- 
vačku. Zatim taj roman priča, kako njemačka 
vlada iza okupacije Čeho-Slovačke prisilno do- 
portira češki narod u Sibir. Nema sumnje, da 
je taj roman njemačkog pisca presmion, ali je 
zanimljiv, jer je glede Poljske točno predvi- 
đao, što se eto ovih dana i dogodilo. 

No nije taj njemački pisac bio jedini, koji 
je točno unaprijed prorekao sadašnji rat. I en- 
gleski pisac W e 1 1 s je napisao roman »R a- 
zvoj budućnosti« (»Shape of things to 
come«), u kojem je prikazao, kako će godine 
1940. buknuti nov svjetski rat na poljskoj gra- 
nici navalom Njemačke na Poljsku. Wells je 
napisao, da će se taj rat raširiti na svu Evropu 
te da će trajati 10 godina. Glavne bitke ne će 
biti na frontama, nego u zraku. Avioni će u ve- 
likom mnoštvu navaljivati na velike gradove te 


ih uništavati. Stanovnici će tih velikih gradova 
izumrijeti od glada u skrovištima, u kojima su 
se morali sakriti pred otrovnim plinovima. Uop- 
će taj je desetgodišnji evropski rat Wells pri- 
kazao u najvećim ratnim strahotama. Sve će, 
veli, stanovništvo evropskih velikih država biti 
gotovo istrebljeno divljačkim međusobnim rat- 
nim uništavanjem, te će ostati samo mali ostaci 
tih velikih naroda. Tada će godine 1950. napo- 
kon ipak nekako uspjeti starom predsjedniku 
češko-slovačke republike dru Eduardu Benešu,' 
da se medu zaraćenim narodima sklopi primirje. 
Mirovnim ugovorom doći će do toga, da će se sve 
evropske države složiti u jednu saveznu državu. 
Tada će, veli Wells u svom romanu, nastati zlatno 
doba čovječanstva, koje je još u Evropi ostalo. 

Tako su eto ta dva pisca — jedan Nijemac, 
drugi Englez — predvidjeli sadašnji rat. Obo- 
jica su pogodili, da će rat početi sukobom iz- 
među Njemačke i Poljske. U ostalim se stvari- 
ma oba pisca razilaze. Englez predviđa dug rat, 
kao što to i službena Engleska sad predviđa — 
doduše najmanje na tri godine, a ne na deset, 
kako je predvidio Wells. Ne dao Bog, da se ma- 
kar i približno ispuni ono, što je u svom ro- 
manu predvidio engleski romanopisac! A. L-ć. 


MOLIMO, POŠAL JITE PRETPLATU / 

HITAC U TAMI 


ROMAN 0 TAJNI JEDNOG UMORSTVA — NAPISALA ANA HRUŠKA — PREVODI V. S. 


»Zacijelo ne. I vašoj kombinaciji o cigaretama 
ne smijem se više već odavno. Ali recite mi za 
ime Božje, zašto je ubica ponovo došao u su- 
šu? Što je ondje tražio? Zašto je uopće ubio 
Holcmana?« 

»Mi ćemo, gospodine komesaru, ovo već do- 
znati. Dozvolite, da to istražim. Za mene su 
dvije stvari jasne: prvo, ubica je počinio čin iz 
razloga, koji je Holcmanu bio nepoznat kao i 
ubica sam. Holcman je iz toga imao dovoljno 
vremena na razmišljanje, ali nije našao ni naj- 
manje razjanšjenje čina. Drugo: ubica Holcma- 
novim ubistvom još nije postigao pravi cilj. To 
posvjedočava njegova provala danas u noći. 
Ova provala dokazuje ujedno, da je ubica još 
uvijek u gradu. On dakle mora negdje stano- 
vati i pronaći taj »gdje«, mora biti naša najpre- 
ča zadaća.« 

»Ali što da učinim obzirom na suca istražite- 
lja? Zapravo morali bismo ga obavijestiti o naj- 
novijim događajima i predmnijevanjima. On je 
međutim tako zagrižljivo uvjeren, da je Hart- 
vig Henter kriv, i sve se bojim, da će nas na- 
zvati fantastima te nam praviti poteškoće. Osim 
toga kazao mi je, kad sam mu nedavno za nad- 
ziranje nad Henterom predložio jednoga od mo- 
jih ljudi, da se više pouzdaje u svoje ljude i da 
će odsada sam voditi istragu. Mi od kriminalne 
policije da smo kukavice!« 

Oči Silasa Hempela zablistale su od zadovolj- 
stva. 

»U tom ste slučaju, gospodine komesaru, iz- 
van svake obveze! Neka on sam vodi Holcma- 
nov slučaj, a i mi ćemo ga voditi. . . sami! Imat 
ćete ugodnu zadovoljštinu, ako »kukavička« 
kriminalna policija ubije pticu mjesto gospode 
od suda!« 

»To je istina. Govđrlt ću s predstojnikom i 
nadam se, da će se složiti sa mnom — osobito, 
jer se u ovom slučaju radi o dru Wasmutu, ko- 
jega ne može ni živa vidjeti.« 

»Smijem li pitati, što je pouzdanik dra Was- 
mula dosada pronašao o Henteru? Ko je# preu- 
zeo pasku?« 

»Kobler i Langman. Oni se izmjenjuju. Kobler 
je uostalom prema Wasmutovu pričanju već pr- 
vog dana imao sreću. Wasmul tvrdi, da je on 
promatrao tajanstven sastanak Hartviga Hen- 
tera i Lidije Holcman u dvorskom parku. Došli 
su onamo sami, poljubili se bezbroj puta, bili 
su neobično uzrujani i zaljubljeni. Gospođa Li- 
dija se najzad pokrivena velom odvezla autom 
u grad. Dr. Wasmut je izjavio, da je to neobo- 
riv dokaz njegovih predmijevanja, i misli, da 
je svrha sastanka osim čežnje, da jedno dru- 
goga vide nakon dugog rastanka, bila također 
potreba, da se slože, kako će se držati prema 
vlasti.« 


(Nastavak 

»Veoma zanimivo! Kako je Kobler mogao pre- 
poznati gospođu Lidiju, kad je na sebi imala 
debeli veo?« 

»I ja sam to rekao! Ali prijatelj Wasmut je 
kazao da to nije bilo ni potrebno, jer nije nitko 
drugi mogao biti nego Lidija Holcman. On je 
naime ustanovio, da Henter nije imao nikakvog 
saobraćaja s drugim ženama. Svoje slobodno 
vrijeme provodio je on jedino s Holcmano- 
vima.« 

»To je moguće, premda se iz samoga toga ne 
da ni izdaleka zaključivati na ljubavne odnose. 
Bilo kako bilo, Hartvig Henter nije Holcmanov 
ubica, i to ćemo, nadam se, jednog dana doka- 
zati.« 

Jedan sat kasnije došao je Silas Hempel po- . 
moću sudskog podvornika, kojega je poznavao, 
do pisama, koja je dr. Wasmut ponio sa sobom 
iz Holcmanove suše. 

Bio je razočaran. Ni riječi od kakve važnosti. 
Silas nije mogao shvatiti, čemu je sudac istra- 
žitelj te stvari bez vrijednosti odnio . . . 

Naveče našao se u vili Holcman kod Rozne- 
ra, koji ga je prijateljski pozdravio. Rozner 
je bio kod gospođe Lidije i ona je odmah pri- 
stala, da detektiv stanuje kod njega. Nakon 
svega, što se dogodilo, ona može biti samo ve- 
sela, što netko od policije čuva njenu kuću. Pa- 
zikuća je zabrinuta lica pričao, da gospođa Li- 
dija izgleda loše i da je silno nervozna. Dok 
je s njime razgovarala, neprekidno je prestra- 
šeno gledala oko sebe, kao da upravo očekuje 
nešto strašno. 

»Mislim«, nastavio je Rozner, »da je jadna 
gospođa tek sada spoznala, što se dogodilo. 
Kako je prije bila vesela, živahna i bezbrižna . . . 
a sada — ne — vjerojatno, gospodine Hemple, 
kažem vam. Kako se čovjek može strašno pro- 
mijeniti!« 

Silas se zamislio. 

»Možda je čula o govorkanju, koje se gra- 
dom širi o njoj i Henteru?« 

»Isprva sam i ja tako mislio, ali sam nakon 
toga govorio s njenom majkom, koja mi se 
izjadikovala. Gospođa majorica mi pričala, da 
su ona i njen muž izvan sebe radi tih podlih 
brbljanja. Ne usuđuju se više ni izaći iz kuće. 
Ljudi ih susreću kao razbojnike! Samo Lidija 
ne uzima toga za ozbiljno. Oni su oprezno ra- 
zgovarali o tome s njome i veoma se iznenadila, 
kad im je ona sa smiješkom na usnama uka- 
zala: ,To je glupo, majko. Kad ništa drugo ne 
bih imala da podnosim ... oh, kako bih bila 
vesela!’ Pri tom je izgubljeno buljila preda se, i 
mi nijesmo se usudili ništa je više pitati ni reći 
joj. Lidija je sada posve drukčija i zatvorena, 
da je kao majka više ne razumijem! Da, dragi 
Rozneru, kod nas je zlo . . .!’ završila je majo- 
rica i pri tom joj navrnule suze na oči.« 

POZNANJSKI NADBISKUP STABLEWSKI, 
koji je prije nekoliko decenija osnovao 
Društvo sv. Vojćeha 


PRED ZGRADOM DRUŠTVA^SV. VOJTJEHA 
U POZNANJU 


PRELAT PATAR WAWRZYNIAK, 
koji je prvi organizirao na velikoj osnovi 
Društvo sv. Vojćeha 


U gradu Poznanju u zapadnoj Poljskoj postoji književno-izdavačko poduzeće Društvo sv. Vojtjeha, slično Hrvatskom Književnom Društvu 
sv. Jeronima. Kako je Poznanj sad osvojen od Njemačke, mora i to nakladno poduzeće prilagoditi svoje djelovanje novim sadašnjim 

prilikama 


Silas Hempel razmišljao je još trenutak o 
onom, što je čuo, ali nije pronašao ništa, što 
bi mu razjasnilo promjenu u Lidijinu biću. 

Oko deset sati legli su obojica u postelju. Ro- 
zner je spavao u prvoj sobi na divanu, a Hem- 
pel je morao poći u starčevu spavaonicu. 

Noć je prošla bez smetnje. 

Sutradan je Silas Hempel Roznerovom po- 
moći uspostavio u sobi signalni aparat i spojio 
ga sa sušom. Čim bi netko unišao u sušu kroz 
lijevi pobočni prozor, morao bi stupiti na ne- 
koliko dugmeta, koja su bila u vezi sa elektri- 
čnom žicom. U Hempelovoj bi sobi planulo svi- 
jetlo. Izvršili su više pokušaja, koji su sjajno 
uspjeli, i Rozner je zadovoljno kazao: »Tako, 
sada možemo mirno spavati. Kad gospodin bude 
ponovo htio provaliti, javit će se!« 

X. 

Hartvig Henter bio je preko dana zadubljen 
u posao i napuštao je svoju pisarnu, što je 
manje mogao. Misao, da će biti praćen od špi- 
juna, čim stupi na ulicu, bila mu je nepodno- 
siva. I radije nije izlazio. Međutim dugo nije 
mogao ovako izdržati. Henter je bio zdrav i jak 
čovjek. Trebao je kretanja. Neprestano sjedje- 
nje domalo mu oduzelo san i tek. Mučila ga 
glavobolja i on više nije mogao raditi onako, 
kao prije. 

Njegov željeznički nacrt bio je već gotov i 
predan. Prije nego li započne nov posao, hoće 
da se jednom temeljito prošeće. Zato je izabrao 
kasne večernje satove, kad ima malo ljudi vani. 
I pošao je izvan grada. Nije vodio brige, prati 
li ga tko ili ne. 

Svuda naokolo je ležao snijeg. Hartvigove 
misli bile su kod Serene, koju od posljednjeg 


sastanka u dvorskom parku nije vidio. Zaduben 
u svojim mislima prispio je do druge željezni- 
čke postaje izvan grada. Zaustavio se upravo, 
kad je sat na zvoniku malenog sela iza njega 
odbio ponoć. Hartvig je to uzeo kao opomenu, 
da se okrene i vrati kući. Hodao je u protiv- 
nom smjeru tek pet minuta, kad li je tik pred 
njime auto sa stramputice zaokrenuo glavnom 
cestom. Činilo se, da dolazi od vile, koja je le- 
žala sa strane i kojoj su prizemni prozori uspr- 
kos kasnog sata bili još rasvijetljeni. 

Hartvig ne bi bio na to dalje pazio, kad auto 
ne bi bio tako brzo i tik njega samoga zaokre- 
nuo, da se je mogao spasiti samo time, što je 
brzo odskočio prema unatrag. Bijesno je po- 
gledao za autom, u kojemu je, kako je vidio, 
sjedjela neka gospođa sama. Zatim je bržim 
korakom krenuo prema gradu. 

Pola sata kasnije opazio je isti auto, kako 
stoji nasred ceste. Šofer je popravljao nešto na 
desnom prednjem kotaču. 

Gospođe nije bilo u autu, nego je hodala na 
desnoj strani ceste u dubokoj sjeni amo tamo, 
da se stopli. Bilo je naime veoma studeno. 

Hartvig je odmah pristupio k šoferu. 

»Mogu li vam biti od pomoći? Ja se razumi- 
jem u strojeve.« 

»Hvala, motor je u redu, samo je pneumatika 
izdala, ali ću i ja to začas popraviti.« 

Hartvig je htio još nešto kazati, kad li se iza 
njega javio poznat glas, iznenađen i veseo: 

»Hartviže, vi ovdje? Prepoznala sam vas od- 
mah po glasu! Neočekivanog li susreta!« 

»Lidijo! ?« on će neizmjerno začuđen. 

Ali, je li to doista Lidija Holcman? Ovo bo- 
ležljivo izmršavjelo biće s prevelikim izgubi je- 

nim očima i nervoznim usnama? Činilo se, da su 
je mladost i ljepota napustile, otkako ju je vidio 
posljednji put malo nakon smrti njenog muža. 

»Lidijo . . . kako ste došli ovamo tako ka- 
sno...? Jeste li bili bolesni?« prešlo je neho- 
tice preko njegovih usna. 

»Zašto? Zato, što loše izgledam?« ona će uz 
bolan smiješak. »To je tako naravno, Hartvi- 
že...! Gdje sam bila? Kod Alwingenovih. Oni 
stanuju u vili »Lotos«. Justa Alvingen je moja 
prijateljica.« Ona je to izgovorila brzo i meha- 
nički poput naučene lekcije. 

»Justa Alwingen? Da, da, sad se sjećam. Ona 
mlada žena s priraslim obrvama i čudnovatim 
pogledom! Ona je, mislim, spiritistica ili nešto 
slično, zar ne? Prije ste govorili, da je malko 
luckasta, i nijeste rado bili s njome. Zar se to 
sada promijenilo?« 

»Posvema. Svakog sam tjedna više puta u vili 
Lotos i nikamo drugamo ne idem.« 

»Valjda ne sudjelujete kod spiritističkih sjed- 
nica ili drugih ludosti, Lidijo?« 

Ona se zagledala u daljinu i pri tom je Har- 
tvig primijetio u njenim očima nešto ukočeno i 
ujedno strahovito. 

»Ni jesu to nikakve ludosti,« ona će, »samo ne- 
pozvanima se to čini tako, ali o tome ne smijem 
govoriti.« 

»Draga Lidijo, čudim se, da ste se prihvatili 
stvari, koju su vam prije bile smiješne! To nije 
ni u duhu našega dragoga pokojnika ... ne mo- 
gu si ni zamisliti, da vas to usrećuje. Vaš izgled 
pokazuje prije protivno!« 

»To se tek čini tako. Ne živimo samo radi 
sreće.« 

»Lidijo!?« 

»Ne, zacijelo ne! Život nam pokazuje viši 
cilj ... i mi moramo neprestano^ nastojati' da 
ga dostignemo!« 

Opet je govorila onako, kao da govori na- 
pamet. 

«Lidijo, za ime Božje, ne razumijem vas. Za- 
što to činite?« 

Groza je potresla njenim tijelom. Posve se 
približila Hartvigu i polagano i tjeskobno mu 
šaputala: »Pri tom me vodi i zemaljski cilj. Ge- 
rard mi se već jednom prikazao . . . doći će po- 
novo ... i reći će mi, ko je njegov ubica!« 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
malnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


Hartvig ju je promatrao nijemo i bolno. Zar 
nije bilo strašno, da udarac sudbine nije razorio 
samo sreću ovog jadnog mladog bića, nego i 
smutio njen razum? 

»Jadna Lidijo,« nehotice će on. Ona je to 
čula i strah je ponovo potresao njenim tijelom. 

»Da, jadna . . . tako jadna,« šapnula je ona i 
nenadano stisnuv njegovu ruku nastavila: »Do 
ludila se bojim . . . uvijek ... po danu i po noći, 
često mi je, kao da moram umrijeti od tje- 
skobe . . .!« 

»Čega se bojite, Lidijo?« 

Plaho se obazrela oko sebe i rekla: 

»Tamne moći, koja me hvata pandžama . . . 
sve više ... ne ću! Ne, ne ću . . . ali ne mogu je 
se otresti . . . ona je tako jaka, tako teška, ugu- 
šit će me . . .« 

Ona je dakle znala, da se oko nje šuljalo 
ludilo! Branila se proti tomu i osjećala, da joj 
se poput neumoljive sudbine sve više pribli- 
žava ... 

»Znadu li vaši roditelji, da sada tako dugo 
boravite kod Juste Alwingen?« 

Lidija se prestrašila. 

»Justa Alwingen?« promrmlja žurno, a zatim 
brzo nastavi: »Ne, nitko ne smije znati ... o 
Bože, i sad sam vama . . . Hartviže, za sve na 
svijetu, nemojte me izdati! Zakunite se, da ne 
ćete nikome ništa kazati o onome, što sam vam 
danas govorila! Zakunite se!« 

Nije odgovorio ništa. Kako bi se mogao za- 
kleti na šutnju na očigled svega, što je čuo? 
To bi značilo skrštenih ruku gledati, kako pro- 
pada jedan čovječji život! 

JLidijine su ga oči uznemireno promatrale. 

»Hartviže, zakunite se! Ili dajte mi vašu časnu 
riječ, da ćete šutjeti! Ne razumijem, kako sam 
se dala zavesti . . . svladalo me čuvstvo proti 
mojoj volji. Ta nijesam vas vidjela tako dugo, 
a bili ste mi uvijek dobar, mio i vjeran prija- 
telj . . .« 

»No, vidite,« on će, »upravo zato ne trebate 
biti zbog mene u brizi! Još uvijek sam vaš do- 
bar, možda najbolji prijatelj, koji vam samo 
dobro želi! Ponajprije umirite se i ne mislite više 
na to. Bit će opet dobro. Vaš je auto, kako vi- 
dim, u redu. Odvezite se mirno kući, da donačno 
prispijete u krevet! Laku noć!« 

»Zar ne ćete sa mnom?« 

»Ne. Vraćam se kući sa šetnje. Potrebna mi 
je kretnja.« 

»Onda laku noć!« 

Hartvig joj je pomogao unići u auto, a za- 
tim je šoferu dao znak da krene. 

Tek je sada pomislio na to, u kakvom bi svi- 
jetlu mogli zlobni ljudi prikazati ovaj slučajan 
susret s Lidijom u noći, kad bi ih netko bio vi- 
dio. On se međutim tješio, da nijedna ljudska 
duša nije bila svjedokom osim šofera, koji nije 
poznavao ni Lidije ni njega. Svog »promatrača« 
nije, hvala Bogu, danas nigdje vidio. Taj je za- 
cijelo negdje spavao i ni slutio nije, da je upra- 
vo danas izišao. 

(Nastavit će se.) 

Velikani 

poljske 

književnosti 



HENRYK S1ENKIEWICZ, 

veliki poljski pisac, koji je svojini historijskim romanima uzvelićao 
slavu poljske prošlosti i čiji najveći roman „Potop u počinje dosko- 
ra izlaziti u Knjižnici Dobrih Romanu 


KUĆA, U KOJOJ SE RODIO HENRYK SIENKIEWICZ 





KAZIMIERZ PRZERWA-TETMAJER, 
jedan od najvećih poljskih pjesnika i romanopisca novijega doba, 
rodio se g. 1865. u Ludzimierzu, a sve, što piše, odiše divnim 
pjesničkim dahom 


JULIUS SLOVVACKI, 
poljski pjesnik (1809. do 1849.) 
Uz Adama Mickievvicza i Zyg- 
munta Krasinjskoga treći je 
najveći pisac u prvoj polovici 
19. stoljeća Julije Slowacki. 
Kao pjesnik i dramatik Slo- 
wacki obuhvaća nesamo polj- 
ski narod i njegov život, nego 
i bitna pitanja sveljudska. 
Bio je romantik i dotakao se 
u svojim djelima načelnih du- 
hovnih i socijalnih problema 
Evrope. Na hrvatski mu je me- 
đu ostajim prevedeno drama 
„Lilla Weneda“ (izdanje 
Matice Hrvatske). 



POLJSKI PISAC FERDINAND OSENDOWSKI NA ZAGREBAČKOM KOLODVORU G. 1981. 

Na lijevoj slici je gđa Osendowski s dvjema Zagrepčankama, a na desnoj Osendowski s gospođom 

na prozoru vagona Foto „ Obitelj * 

Slika lijevo : 

VRHOVNI ZAPOVJEDNIK 
POLJSKE VOJSKE MARŠAL 


Poljska je zemlja, koja je slavnom pro- 
šlošću zabilježena u povijesti svijeta. Ali 
njena je slava isprepletena i s velikim 
stradanjima. Ona je zapadnoj Evropi dala 
velike branitelje kršćanske kulture i ve- 
like stvaraoce neprocjenjivih kulturnih 
djela. Ona je bedem Zapada prema Istoku, 
pa o nju kroz vijekove biju valovi i s jed- 
ne i druge strane, a ona ih odbija, juna- 
čki im odolijeva, ali im katkada i juna- 
čki podliježe. Njemačka, Austrija i Rusija 
izvršile su 3 diobe Poljske: prvu g. 1773., 
drugu g. 1793., a treću g. 1795. No g. 
1919. Poljska je obnovljena u punom op- 
segu svih svojih nekadanjih krajeva. Za 
njenu se obnovu mnogo zauzimao ameri- 
čki predsjednik Wilson. 

Godine 1920. zavojevala je boljševička 
Rusija na Poljsku, ali je bila kod Varšave 
od poljske vojske, koju je predvodio mar- 
šal Pilsudski, potučena. Otada je Poljska 

Slika gore u sredini : 

KRIŽ POLJSKOGA KRALJA IVANA SOBJESKOGA 
Tim je križem, koji se sad čuva 
u Dubrovniku, blagoslovljena 
poljska vojska, kad je pod kra- 
ljem Sobjeskim godine 1683. oslo- 
bodila Beč od turske opsade 


RYDZ-SMIGLY 
napustio je nakon katastrofe 
Poljsku i prešao u Rumunjsku, 
gdje su ga zadržali Rumunji ne 
dajući mu da ode u Francusku, 
kako je htio. Na slici je sa svojom 
ženom, koja se mnogo bavi 
uzgojem cvijeća 


1GNAC PADAREVVSKI, 

slavni poljski glasovirski virtuoz i prvi predsjednik 
vlade poljske države poslije svjetskog rata 
od. g. 1919. do 1921. 


POLJSKI KRALJ JAN SOBIESKI IDE, DA BRANI BEČ OD TURAKA GODINE 1683. 

Naslikao Brandt 


KATEDRALA U GNJEZNU, PRVOM 
Sagrađena u 14. stoljeću — U njoj je grob] sv. Vc 

živjela u miru. Godine 1933. sklopila je s 
Njemačkom ugovor o nenapadanju, a ka- 
snije isto takav ugovor i s boljševičkom 
Rusijom. Samo do sloge između Poljske i 
Čeho-Slovačke nije moglo doći. Kod dije- 
ljenja Čehoslovačke početkom listopada 
1938. sudjelovala je uz Njemačku i Ma- 
džarsku i Poljska. Iza potpune propasti 
Čeho-Slovačke u ožujku 1939. došlo je 
brzo do spora između Njemačke i Poljske. 
Taj se spor pet mjeseci sve više zaoštra- 
vao, dok nije 1. rujna započeo rat Njema- 
čke protiv Poljske. Uza sve junaštvo polj- 
ske vojske Poljska je za 18 dana bila svla- 
dana, pogotovu kad se 17. rujna na nju 
digla još i boljševička Rusija. Njemačka i 
Rusija dijele Poljsku četvrti put. 

Slika desno u sredini: 

JEDNA SKUPINA HRVATICA I POLJAKINJA U KRAKOVU 
Dvorište kraljevskog dvora na brežuljku Wawelu. Tu su sta- 
novali poljski kraljevi u doba, kad je Krakov bio poljski glavni 
i krunidbeni grad od g. 1320. do 1734. Uz t&j kraljevski dvor 
je katedrala, u kojoj su pokopani poljski kraljevi i velikani 


AMERIČKI PREDSJEDNIK WODROW WILSON 
Spomenik, koji su mu Poljaci postavili u Poznanju 
iz zahvalnosti, što se za svjetskog rata zauzimao 
za Poljsku 


'[središtu poljske države 

jtjeha, apostola Poljske, Češke i Slovačke 


POLJSKI KRALJ JAN SOBIESKI POBJEĐUJE TURKE KOD BEČA GODINE 1683. 

Naslikao J. Kossak 


Roman „Obitelji 


CRNI DVORAC 


FRANCUSKI NAPISALA M. D E L L Y — PREVELA ZLATA PERINIĆ 


»O, bit će presretni! Dođite, dođite, odmah 
ću vas odvesti k njima.« 

Bertina pođe za njim u salon, gdje je gospođa 
Laudies nešto čitala, a Natalija i Gislan sjedjeli 
na divanu i potiho se razgovarali. 

»Vodim vam' još jednog čestitara s cvijećem, 
gospođice Natalijo,« reče sa smiješkom Martin 
Regent. 

»Ah, Bertina!« uslikne Natalija i pozove si- 
rotu kraj sebe. »O, kako ste ljubazni, što ste 
se na današnji blagdan i mene sjetili!« 

»Nikad ne ću zaboraviti, što vam sve dugu- 
jem,« reče žena ganutim glasom. »Uvijek ću se 
sjećati vas i dobrote gospodina vojvode prema 
meni, koja sam toliko zla učinila njegovoj 
majci i njemu . . .« 

Gislan je prekine: 

»Bertino, nemojmo više govoriti o tome! Tre- 
bat će da te stare uspomene obnovite, kad vas 
pozovu kao svjedoka na sud, ali iza toga ne- 
mojte više na to misliti, nego zahvaljujte Bogu 
što vam je bio milosrdan.« 

Bertina zaklima glavom: 

»Takve se stvari ne mogu zaboraviti, gospo- 
dine vojvodo! S vremenom se mogu možda 
ublažiti, ali nikada zaboraviti. . . Gospođice Na- 
talijo, došla sam da vama i gospodinu Vaulan 
zaželim sve najbolje i da vam zahvalim na sve- 
mu. Nikad vam ne ću moći uzvratiti na dobro- 
činstvima!« 

Natalija ganuta uzme skromnu kitu cvijeća i 
pruži Bertini ruku, na kojoj se blistao zaručni 
prsten, što joj ga je dao Gislan nekoliko časaka 
prije. 

»I ja vama zahvaljujem, Bertino. Vi spadate 
među one, za koje ja svakoga dana na poseban 
način molim. I uvijek ću biti sretna, kad do- 
đete k meni, da zajedno razgovaramo o vašoj 
dragoj Julijani.« 

Bertina zahvali i otiđe sretna. 

»Ostanite tu kod nas, striče Hadrijane,« reče 
vojvoda vidjevši, da starac hoće da pođe. »Vi 
znate, da vas ja usprkos svima vašim protestima 
smatram kao svog drugog oca, pa je zato vaše 
mjesto ovdje uz nas i uz gospođu Sandies. Što 
velite, Natalijo?« 

»Velim, da je to posve ispravno!« odgovori 
djevojka i srdačno mu se nasmije. »Sjednite 
tu kraj mame, dragi gospodine Regent. Zar ne 
ćete da uživate malo u blizini naše sreće?« 

To rekavši Natalija mu se približi, a on ganut 
i raznježen pogleda njezino lijepo lice, koje 
je bilo nešto manje blijedo, nego prijašnjih 
dana. 

»Vrlo rado, ' gospođice! Sreća moga ljublje- 
nog gospodara i moja je sreća. A vi prije ikoga 
drugoga zaslužujete, da budete izabrana dru- 


(Svršetak) 

žica ovog plemenitog čovjeka, koji ponosno nosi 
naslov vojvode od Saillesa.« 

Gislan udari u smijeh i reče veselo: 

»Vi držite izvrsno zahvalne govore, dragi stri- 
če Hadrijane! Ako tako nastavite, učinit ćete, da 
i ja pocrvenim, kao što je pocrvenila moja dra- 
ga Natalija.« 

»Vi se rado rugate, Gislane, i ja ću se morati 
ozbiljno staviti, da vam izbrišem tu manu!« re- 
če Natalija smiješeći se. »Hoćete li mi međutim 
pomoći, da stavim u vazu ovo cvijeće?« 

On ustane i približi se stolu, gdje se nalazilo 
cvijeće, koje je jutros Natalija primila s čestit- 
kama. Između ostaloga istacala se kita bijelih 
Božičnih ruža, koje joj je jutros bio donio nje- 
zin zaručnik. 

»Bertininu kitu metnut ćemo pokraj vaše, zar 
ne, Gislane? Priznanje i pokajanje njezino vrlo 
su iskreni i ganutljivi. Uvjerena sam, da ste bili 
vrlo darežljivi prema toj ženi, koja vam je to- 
liko skrivila.« 

Gislano je slagao cvijeće u kristalnu posudu 
te odgovori: 

»Jesam; jer šta će nam bogatstvo, ako ga ne 
bismo znali upotrijebiti za sreću drugih i ako 
s njime ne bismo znali raditi dobročinstvo okolo 
nas? U tom smislu ja već imam neke nacrte, 
koje ću vam biti slobodan predložiti.« 

Uzme Natalijinu ruku i tako krenuše opet do 
divana. Tada Gislan stade pripovijedati Nata- 
liji o karitativnom radu, koji misli poduzeti. 
Njegove su misli bile ozbiljne i velike, dostojne 
velikog i . plemenitog njegova srca. 

»Takav će život veseliti i vas, Natalijo, zar ne? 
Osim dužnosti, koje će nam nametnuti naš vi- 
soki društveni položaj, uvjeren sam, da vam 
nije stalo do besmislenog luksusa, ispraznosti i 
izvanrednog blještavila . . .« 

Ona mu se milo nasmiješi: 

»Vidim, da me dobro poznate, Gislano. Moja 
će sreća biti, kad se budem mogla združiti s 
vama u radu za dobro . . . Ono blago, što su vam 
nepošteno htjeli oteti, upotrijebit ćemo za po- 
moć bijednih i nevoljnih ... A htjela sam vas i 
nešto zapitati . . .« 

Prekine se malko smetena. 

»Što, draga moja Natalijo? Ta znate, da je 
svaka vaša želja za mene zapovijed . . .« 

»Znam, da ste vrlo dobar, i obraćam se baš 
vašoj dobroti . . . Hoće li onaj nesretni Petar 
Van Hottem biti osuđen na tamnicu?« 

»Sigurno.« 

»A kad izađe iz zatvora, naći će se na putu. 
On se ne zna snaći, ne zna raditi, svak će ga 
prezirati . . . Zar ne mislite, da bi bilo lijepo po- 
brinuti se i za toga nesretnika, koji je bio loše 

Slika desno: 

NAJVEĆE SVETIŠTE MAJKE BOŽJE 
U POLJSKOJ U GRADU ČENSTOCHOVI, 
NAZIVANOM „POLJSKI LURD ft 



O tom su svetištu kružile vijesti na početku 
sadašnjeg njemačko-poljskog rata, da su ga 
Nijemci bombardirali i veoma oštetili. Nijemci 
su te vijesti demantirali izjavljujući, da se 
tom svetištu nije ništa u ovom ratu dogodilo 

odgojen i koji možda baš zato nije potpuno od- 
govoran za svoju zlu narav i krivo shvaćanje?« 

Gislan se prigne i poljubi ruku svoje zaruč- 
nice te reče: 

»Vi ste anđeo! Ja vam ništa ne mogu odbiti, 
moja bijela Božična ružo, i obećaj em vam, da 
ne ću zapustiti toga jadnika. A što se tiče Akel- 
me, jeste li za nju željeli štogod tražiti?« 

»Oh, njezina kazna bit će mnogo teža i mno- 
go dulja! . . . Hvala Gislano: vidite, da sam imala 
pravo,- kad sam rekla, da ste dobar čovjek.« 

»Tko zna, kakav ću tek postati, kad neko vri- 
jeme budem živio skupa s vama i od vas se do- 
bru učio?!« 

Međutim se približavalo vrijeme večere, pa je 
baš u taj čas obitelj Ravines ušla u salon. 

Uobičajena Božična večera, koju su vlasnici 
Crvene Pećine svake godine priređivali za od- 
ličnike iz mjesta, ove je godine bila i večera 
zaruka. Uzvanici su došli u točno određeno vri- 
jeme i svi su se žurili da čestitaju mladom voj- 
vodi od Saillesa i njegovoj lijepoj zaručnici, 
koja se smiješila u sreći kraj svoga Gislana . . . 
Gospodin Holker stigao je zadnji, a već je pri 
ulazu počeo galamiti. Stisnuo je snažno ruku 
mladim zaručnicima, a zatim uskliknuo: 

»To je divno! Čovjek uživa, kad vidi ovako 
sretne ljude! . . . Gospođice, imat ćete divnog 
muža! Znate, šta mi je jučer rekao? Rekao mi 
je, da bi i nadalje htio raditi u tvornici i da bi 
htio u nju uložiti nešto svoga kapitala tako, da 
nam posao krene još boljim putem. A znate li, 
zašto sve to? Ako mislite, da je zbog toga, da 
zaradi novaca ili da bude upadljivo originalan, 
varate se i pokazujete, da ne poznate dobro na- 
šega vojvodu. S nama bi radio, da . . .« 

»Pustimo to, gospodine Holker!« prekine ga 
Gislan. 

»Ne, pustite vi mene, neka govorim, dragi 
vojvodo. Dobro dakle, ovaj mladić, koji bi mo- 
gao živjeti u sretnoj dokolici, hoće da radi i 
uloži svoju inteligenciju, svoje srce i svoj no- 
vac — za moralno i materijalno dobro naroda. 
Tako mi je rekao, a ja vam to ponavljam, da i 
vi svi znate cijeniti njegovo plemenito nasto- 
janje. On hoće da sve svoje sile uloži oko du- 


hovne obnove svoje najbjednije braće, bez ob- 
zira na njihovu nezahvalnost, zloću i nepravdu, 
kojima će često naplatiti njegova plemenita 
nastojanja. . . Poznam ja njega: on je energičan 
i izvršit će ono, što je odlučio. On ne pozna za- 
preka, a njegova kršćanska vjera podignut će 
ga iznad zlobe, koja će mu bacati klipove pod 
noge.« 

»Tako je, gospodine Holker, tako je!« usklik- 
ne Mauricije i zaplješće rukama. »I mi svi tako 
mislimo!« 

»Zar ćete i vi početi, Mauricije?« upadne Gi- 
slan. 

»Zašto ne, dragi prijatelju? ... No dobro, 
imat ću obzira s vašom čednosti, i evo zašutjet 
ću kao riba . . . Zanima me samo, da li ste već 
utvrdili dan za svadbu?« . 

»Još nismo, jer moje novo građansko stanje 
iziskuje mnoštvo formalnosti, pa će se vjenča- 
nje moći obaviti tek za dva mjeseca. . . . Među- 
tim češće ćete me vidjeti na cesti za Pau,« na- 
doda okrenuvši se sa smiješkom prema svojoj 
zaručnici. 

»Najbolje je tako! Imat ću bar vremena da se 
pripravim, kako bih mogao biti dostojan kum. 
Morate naime znati, da ja vrlo mnogo držim 
do te časti, kojom ste me odlikovali, Gislano!« 

Vojvoda ganuto stisne Mauriciju ruku i reče: 

»Sretan sam, da ću imati tako vrijednog dru- 
ga i prijatelja. Jer znajte, vi ćete uvijek ostati 
jedan od naših najdražih prijatelja!« 

Bljesak ganuća zaiskri u Mauricijevim očima; 
no njegova vesela i bezbrižna narav odmah se 
javi, te polazeći pokraj starije svoje sestre Šar- 
lote, koja je zavidno gledala na mlade zaruč- 
nike, reče pola u šali, pola ozbiljno: 

»Draga sestrice, radi kao i ja! Uživaj u vese- 
lju drugih! To je najbolji način, da se čovjek 
utješi i da u srcu priguši razočaranje ... ili sebe- 
ljublje . . .« Svršetak 


Budući da su od naših činovnika i namještenika tro- 
jica pozvana u vojsku, jedan član uredništva naglo 
obolio te bio operiran, a drugi č/an uredništa morao 
otići izvan Zagreba, molimo naše pretplatnike za 
oprošten je, što u takvim prilikama moradosmo izdati 
ovaj dvobroj umjesto brojeva od 15. i 25. o. mj. 

Za našu krv u tuđini 


U svoje vrijeme, prije par decenija, razmahao 
se u našim stranama jaki pokret iseljavanja na- 
ročito u Sjedinjene Države Amerike, a djelomice 
i u Južnu Ameriku. Na desetke tisuća naših si- 
nova odlazili su u Ameriku, da u njoj nađu kru- 
ha, koji nisu nalazili na rođenoj grudi, ili im 
je ovdje bio i suviše gorak i natopljen čemerom 
i gorčinom. Odlazili su oni najbolji i najsnažniji, 
dika i kičma cijelog naroda, da u stranom, ne- 
poznatom svijetu zapale sebi novo ognjište i da 
obnove domove, što su se u staroj domovini pod 
težinom života počeli rušiti. 

Gdjekada su padali prigovori, da su iseljenici 
kukavice, jer ostavljaju oči-nska ognjišta bježeći 
pred težinom i teškoćama mračnih dana, a sve u 
nadi na ljepši i komotniji život u »obećanoj 
zemlji« preko mora. Stanoviti su ljudi govorili: 
u nevolji i bijedi ne valja ostavljati domovinu, 
već treba ostati u njoj, boriti se i raditi. Mnogi 
su držali, da je taj prigovor ispravan, no nisu 
ni mislili na to, da je bolje otići u strani svijet, 
ondje razviti svu svoju energiju i novim silama 
pomoći domovinu, nego ostati u njoj i u njoj 
uginuti. Heroizam, koji su preporučivali neki, 
može doduše biti u riječima i u pjesmi lijep, ali 
je u praktičnom životu prilično neumjestan. 

Godine i godine su pokazivale, a konačno i do- 
kazale, kako je taj prigovor bio neopravdan. Naš 
je svijet bježao iz domovine ne iz želje za neka- 
kvim komotnim životom bez rada, muke i žu- 
ljeva, već radi toga, što na svojoj rođenoj gru- 
di nije mogao naći pristojnog života ni sebi ni 
svojima. Ovdje je mogao naći samo grob, a ni 
za njega se nije znalo, da li bi bio pristojan. To 
je bilo ono, što je u bijeli svijet gonilo na stoti- 
ne tisuće naših najboljih. Kod kuće se muka mu- 
čila, da se spoji kraj s krajem, pa makar i onako 
siromaški, kako smo svi mi to naučili, ali ni to 
nije išlo. Temelji su se očinskih kuća iz dana u 
dan sve više ljuljali, krovovi se naherili, njive 
su bile zapuštene i trebalo je naći načina, kako 
će se svemu tome pomoći. 

To je bio razlog, što su naša iseljenička braća 
kretala u nepoznati, strani svijet, koji tuđinca 
prima samo dotle, dok mu donosi punu snagu 
neiživljelog naroda, krepkog i zdravog, dok mu 
donosi svoje snažne i nedegenerirane mišice, 
svoj mozak i svoju krv. Odlazili su teška srca, 
jer je majku domovinu teško ostaviti, pa ma kako 
ona bila siromašna. Nije ona sirotica kriva, što 
svojoj rođenoj djeci nije mogla dati dovoljno 
majčinog mlijeka; i nju je bolilo, i srce joj se 
kamenito, što to mlijeko popiše tuđa, strana dje- 
ca. Odlazili su tužni i bolesni od ljubavi prema 
domovini, pa došavši u nove krajeve časno su i 
pošteno ispunili zavjet, što su ga stvorili u svo- 
jim dušama, kad su sa prikrivenom suzom u oči- 
ma i čitavim planinama bola u svojim muškim 
grudima ostavljali polja, livade, šume, gore, mo- 
re, i plavo nebo svoga zavičaja. 


ti a pisao Dr Zvonko Šprajcer 

Tvornice, rudokopi i sva velika industrijska 
poduzeća Amerike znadu za znoj i za krv hrvat- 
skih iseljenika, koji su obnavljali domove u 
starome kraju. Istom ondje, daleko u svijetu 
brzine, posla i neprestanog rada, gdje su samo 
mišice i radna snaga stvari, koje vrijede na burzi 
svakidašnjeg života, osjetili su naši iseljenici, 
jače nego u domovini, kako su sastavni dio svoje 
rođene grude, i kako ni ocean, ni upravo bajo- 
slovne daljine ne mogu prekinuti one veze, što 
ih vežu sa starim krajem- 

Sa svake boli stare domovine krvarilo je nji- 
hovo srce, a na svaku radosnu vijest iz prijašnjih 
domova, napunila se njihova duša poklikom ve- 
selja i sreće- To je bivalo kroz mnoge i mnoge 
godine. 

Nije onda čudo, što je svaka domoljubna i 
uopće plemenita akcija u domovini naišla na 
najobilniju potporu sa strane naše iseljeničke 
braće, i što su se oni gotovo i preko svojih sila, 
odazivali spremno i nesebično na svaki glas iz 
staroga kraja, koji je apelirao na njihova dobra 
srca i ljubav prema rođenoj zemlji. 

Na to moramo misliti u dane, kad će eto na- 
kon ostvarenja Banovine Hrvatske i nama u sta- 
rome kraju svanuti bolji dani, pa već sada imati 
pred očima, kako ćemo časno vratiti svoj dug 
iseljeničkoj braći. 

Moramo biti načistu s time, da su sva naša ise- 
ljenička braća, ukoliko se ne povrate na rođena 
ognjišta za nas, kao narod izgubljeni. Prva i dru- 
ga generacija će se još kako-tako očuvati, ali 
daljnje ne. Već sinovi naših »Amerikanaca« po- 
staju pravim Amerikancima, a da o unucima i 
praunucima ni ne govorimo. To je činjenica i 
s njom valja računati. I radi toga moramo oz- 
biljno misliti na to, da u danima, kad se za to 
pruže mogućnosti, omogućimo što većem broju 
naših iseljenika povratak u stari kraj i života do- 
stojan život u njemu. 


KOLIKO VRIJEDI OROŽĐANI 
SOK? 

Posljednjih godina su počeli kod nas mnogo 
preporučivati i reklamirati potrošnju grožđa, 
grožđanog soka i ostalih voćnih sokova. Profe- 
sor dr Gonzenbach izdao je raspravu, u kojoj 
se bavi pitanjem, koliko je vrijedan grožđani 
sok. On kaže, da u jednom kilogramu grožđa- 
nog soka ima 120 do 200 grama šećera, te daje 
500 do 800 kalorija, čak više nego mlijeko ili 
alkoholna vina i pivo. Osim toga u grožđanom 
soku ima 50 miligrama kalcija na kg soka, a i 
drugih važnih minerala, koje su čovječjem orga- 
nizmu vrlo potrebne. Za crijeva je grožđani šok 
osobito dobar, jer djeluje bez prejakih podra- 
žaja. 


Obalom Crvene Hrvatske 


Prema Covćenu i Skadru 


(Nastavak) 

Penjemo se prema vrhu Lovćena, na kome su 
mauzoleju sahranjene kosti najvećega crnogor- 
skog pjesnika Petra Petrovića Njegoša (1813. 
— 1851.). Rodio se pod Lovćenom u selu Era- 
koviči. Na sam vrh Lovćena ne idemo, već se 
pod samim vrhom spuštamo slijeva u maleno 
tipično crnogorsko selo, koje ima rpu kućica. 
To crnogorsko naselje su Njeguši.* Kuće su tu 
kamene, pokrivene crijepom i opkoljene oma- 
njim vrtovima, koji su opasani kamenim zido- 
vima. U vrtovima je zasijan kukuruz. Pogled na 
crnogorska sela i naselja pruža tužnu sliku si- 
romaštva, bijede, neimaštine, pa se putnik če- 
sto čudi, kako i od čega živi bijedan crnogorski 
seljak, kojega ljeti pali sunce, a zimi steže stu- 
den, a kome je zemlja i u Kraškom polju ne- 
plodna i škrta. 

Od Njeguša nastavljamo put omanjim Kra- 
škim poljem, pa se preko brda Bukovice (1247 
m) u naglom tempu spuštamo u nizinu. S Bu- 
kovice je veoma lijep pogled na ulančeno kra- 
ško gorje i na albanske gore. Lovćen nam osta- 
je zdesna, a s njegova podnožja jurimo u ši- 
roko Cetinjsko polje, na kome se oči, prezasi- 
ćene sivilom lovćenskoga krša, ugodno odma- 
raju. Još nekoliko zaokreta i mi punom brzi- 
nom ulazimo u Cetinje glavno mjesto Crne 
Gore. 

Sa svih strana opasano visokim i mrkim go- 
rama, Cetinje je smješteno na visoravni 
(672 m nadmorske visine). Cetinje se spominje 
još od 1485;, t. j. od godine, kada je knez Ivo 
Crnojević osnovao samostan Sv. Bogorodice, 
koji je i bio početak budućega mjesta Cetinja. 
Vladika Rade (Petar II.) podigao je tamo svoj 
dvorac »Biljardu«, te su otada Crnogorci po- 
čeli oko njega graditi svoje kuće, i tako je 
s vremenom nastalo Cetinje. 

Cetinje ima danas oko 7000 stranovnika. U 
sredini mjesta važan je trg Pazar, na kome je 
česma »Obzovica«. Važnije su zgrade: samostan 
Ivana Crnojevića (1485., a obnovljen 1697.), na- 
rodni muzej s knjižnicom i arhivom (bivši kra- 
ljevski dvor) i »Biljarda« (dvor pjesnika Pe- 
tra Petrovića Njegoša). 

Životnu filozofiju Crnogoraca najbolje je pri- 
kazao Petar II. Petrović Njegoš u djelu »Gor- 
ski vijenac«, kome je građa uzeta iz borbi Crno- 
goraca i Turaka (»crnogorsko padnje veče«). 
Godine 1848. nudio je crnogorski vladika u dva 
navrata vojničku pomoć hrvatskom banu Jo- 
sipu Jelačiću u vojni protiv Madžara. 

Pored ostaloga uhvatili smo malo vremena 
za razgledavanje bivšega dvora crnogorskih 

* Njeguši su poznati zbog izvrsnog sira i šunke (pršu- 
ta). U Njegušima se nalazi i rodna kuća nekadašnjega 
crnogorskog kralja Nikole I. 


Piše ViUm Peroš 

kraljeva. Za ulaz u dvor plaća se 3 dinara. Da- 
nas je taj kraljevski dvor muzej, veoma lijepo 
i sistematski uređen. Uz staro oružje i nošnju 
(osobito vojničku) nalaze se i lijepo uređene 
kraljevske odaje, i to onako, kako su bile ure- 
đene u doba, kad je Crna Gora bila kraljevina. 
Spavaonica, soba za primanje, knjižnica, blago- 
vaonica i dr. odaje svjedoče, da je i crnogorski 
kralj imao smisla za lijepim i skladnim uređe- 
njem stana. 

Poslije zadržavanja od sata i pol nastavismo 
vožnju prema Podgorici. Po dosta slaboj cesti 
vozimo se uz malena i siromašna crnogorska 
sela prema Crnojevića Rijeci, koja teče krajem 
što je samo 22 m nad morem. Tu se dižu ma- 
nji ili veći brežuljci bez zelenila i raslinstva, pa 
voda dolazi kao blagodat ovom kršu. Crnojevi- 
ća Rijeka, je zapravo ponornica rijeke Ceti- 
nje. U mnogo okuka teče ona sve do svoga 
ušća u Skadarsko jezero. U njoj ima dosta ribe, 
a po njenoj površini na mjestima raste vodeno 
bilje, koje ponegdje pokriva čitave vodene plo- 
he, pa s visine izgleda Crnojevića Rijeka kao 
žabokrečina. Spuštamo se u nizinu, pa već u 
daljini opažamo Moraču, koja izazivlje sjećanje 
na Mažuranićevu »Smrt Smail-age Čengića«: »Na 
Morači, vodi hladnoj . . .« Još nekoliko zavoja, 
znakova trubom i mi smo ušli u Podgori- 
c u, najveće crnogorsko mjesto (oko 15.000 sta- 
novnika. Podgorica se spominje još od g. 518., 
t. j. od vremena, kada je potres srušio Duklju, 
glavni grad ondašnje istoimene rimske pokra- 
jine. Rimski vodovod još je i danas sačuvan u 
mjestu. 

Podgorica je smještena na utoku Ribnice i 
Morače, a sastoji se od dva dijela: Stare Varoši 
(turski dio mjesta) i Mirkove Varoši (noviji dio 
mjesta). Tu je rađen i Stevan Nemanja, osnivač 
samostalne srpske države. Nedaleko Podgorice 
nalaze se uz Moraču ruševine staroga rimskog 
grada Diocleae (Duki je), do kojega se pješice 
može doći za 1 sat preko t. zv. Vezirovog mo- 
sta. Željeznica uskoga kolosjeka spaja Podgo- 
ricu s Plavnicom na Skadarskom jezeru, kamo 
mnogi polaze na izlet. 

Sreo sam jednoga Podgoričana, koji me je, 
kad je čuo, da sam Hrvat iz Zagreba uvjeravao, 
da su simpatije Crnogoraca uvijek na strani Hr- 
vata. Upozorio me je, da je podgorički kotar 
najbogatiji u svoj Crnoj Gori, jer da je i zemlja 
ovdje najplodnija i najbolja. 

Kako je već došlo vrijeme našega polaska, 
to sam se oprostio od svoga novog poznanika 
i ušao u autobus, da nastavim putovanje. 

Nastavljamo vožnju po slaboj cesti. Prolazi- 
mo kroz jednolične predjele, obrasle sitnim 
grmljem i malenom travom, požutjelom od 

sunca, te to žutilo daje predjelu izgled stepe. 
Za kraće vrijeme opazili smo u daljini skupinu 
kuća, kojima je nad krovovima odsijevalo ve- 
černje svijetlo sunca na smiraju, koje je naro- 
čito reflektiralo od vitkoga minareta stare i 
trošne džamije. 

Punom smo brzinom ušli uselo Tuzi. Mu- 
slimanski seljaci sjedeći pred svojim niskim, 
starim kućama i kavanicama, pušeći lule i ispi- 
jajući obligatne ibrike crne kave daju obilježje 
tom selu, koje smo brzo ostavili. 

Cesta je sve slabija, a kraj je sve jednoličniji: 
između drveća niskoga rasta provinju golemi 
bijeli kamenovi, koji daju ovom kraju izgled 
pustoši i siromaštva. 

S desna u daljini ugledasmo vodu, što se pre- 
lila daleko u polja, u kojima rastu vrbe širo- 


kih debla. To je već voda iz prelivenoga Ska- 
darskog jezera. 

Zaustavili smo se uz carinarnicu radi pregle- 
da, a onda nastavljamo vožnju uz obalu Ska- 
darskog jezera. S druge strane obale nalaze se 
visoka albanska brda, koja su većim dijelom 
gola i krševita, a tek na podnožju ima zelenila. 

Skadarskom jezeru je voda žuta i mutna, a 
nad njim se diže ogoljeli Taraboš. Telefonski 
stupovi su očajni: umjesto ravnih i stabilnih stu- 
pova nalaze se ovdje tanki, nahereni i grbavi 
stupovi, koji izgledaju kao kakve dječje igra- 
čke te prijete, da će se svaki čas srušiti. Talija- 
ni još nijesu dospjeli urediti solidniji telefonski 
vod, a ovaj stari odaje sliku, kako se prije ra- 
dilo i gospodarilo u Albaniji. 

Nakon kratkog vremena u punom smo tem- 
pu ušli u Skadar. 


Današnje muške Olače 


Danas po svoj Evropi i po Americi nose muš- 
karci duge hlače. To je opća moda među na- 
rodima evropskoga podrijetla, a primili su to i 
drugi narodi. 

Zato ćete se začuditi, ako kažemo, da je u 
staro doba, kad su još Rimljani sebi stvarali ve- 
liko carstvo u Evropi, Aziji i Africi evropski 
svijet kulturnijih krajeva smatrao duge hlače za 
barbarsku nošnju. Rimljani su nosili kao odje- 
ću tuniku i togu, Grci hitan i himation. Keltski 
su narodi u zapadnoj i srednjoj Evropi nosili 
kratke hlače do koljena. Takve hlače vidimo još 
danas kao narodnu nošnju kod naroda u Alpa- 
ma. Nose ih čak i Slovenci. 

Dugačke su muške hlače u Evropi prvi nosili 
oni narodi, koji su stanovali u istočnoj Evropi, 
gdje je danas Rusija. Ondje su se po silnoj rav- 
nici punoj trave skitali neki narodi, koji su ži- 
vjeli od stočarstva. Kako su muškarci po cijele 
dane jahali na konjima, trebale su im hlače, 
koje će jače čuvati, da se noga ne tare previše 
o konjsku dlaku. K tomu je takva odjeća čuvala 
donji dio ljudskoga tijela od studeni više, nego 


napisao Josip Zidarić 
li keltske kratke hlače ili kakva druga nošnja pri 
kojoj je noga ostala slabije zaštićena od studeni. 
Narod, koji je nosio duge hlače, bijahu Skiti. Od 
imena toga naroda, koji nije živio stalno na isto- 
me mjestu, zacijelo je i nastao glagol »skitati 
se«. 

Kako smo rekli, duge su hlače u kulturnijim 
krajevima Evrope u starome vijeku smatrali kao 
barbarsku nošnju. Poslije se ta nošnja seobom 
slavenskih i germanskih naroda širila prema za- 
padu i jugu. 

No zanimljivo je, da se na krajnjem zapadu 
Evrope kod škotskih gorana uščuvala još danas 
narodna nošnja »kilt«. Ta je kratka suknja, ko- 
ja dopire do koljena, a nose je muškarci. Dok su 
duge hlače stali nositi muškarci gotovo po svoj 
Evropi, dotle se škotskim goranima čine duge 
hlače kao nespretne nošnje za muškarca. »Kilt« 
se može vidjeti i kao dio čak paradne nošnje gar- 
de »kralja Velike Britanije i Irske i britskih do- 
miniona s one strane mora«, kako glasi služ- 
beni naslov engleskoga kralja, (koji je povrh 
toga i »car Indije«). 


Koliko ljudi, toliko ćudi 


U pojedinima od Sjedinjenih država sjeverne 
Amerike stoje u krijeposti neki čudni zakoni, 
tvor. Tako u Ohiu sve mačke, koje hodaju noću 
po ulici, moraju imati na repu crveno svijetlo. 
U Bostonu zabranjeno je guslati i imati psa, 
koji bi bio viši od jedne stope. U Centraliji, gra- 
diću u Washingtonu Staten, svi muškarci moraju 


U svakoj hrvatskoj kud treba da ima 


biti brkati. U Los Angelosu ne smiju nositi zali- 
ske. U Kaliforniji ne smije se loviti životinje, 
osim kitova, iz aeroplana ili iz auta. U Virginiji 
zabranjeno je kupati se u sobi i uopće u zatvo- 
renoj prostoriji. Ljudi se moraju kupati samo u 
dvorištu svojih kuća. Zaista čudni nazori i još 
čudniji običaji! 

a svetog Hrvata bi. Nikole Taviiiia 

ZA DOBRE DOMAĆICE 


Dobar tek 


Govedska juha s rajčicama. Kuhaj 
K kg govedine, pa kad miso omekša, 
dodaj na kocke narezanoga krumpira 
te kuhaj dalje. Dotle pirjaj na masti 
oko 6 .rajčica s jednom glavicom luka 
i s malo paprike: sve to prognječi 
kroz sito (pasiraj) i prilij u govedsku 
juhu te još malo prokuhaj. 

Cvjetača u paprici. Pirjaj na masti 
nasjeckanu glavicu luka, malo slatke 
paprike i kima. Zatim uspi u to cvje- 
taču, rastrganu na ružice, zalij s malo 
vode i pirjaj, dok cvjetača ne postane 
mekana. Nalij slatkog vrhnja, u kojem 
si zamutila malo brašna, te prema po- 
trebi posoli. 

Odresci od zelenja. Očisti veliku 
mrkvu, komad celera, mladi peršin, 
malu glavicu kelja i 2 do 3 korabice. 
Sve sitno nareži i pirjaj na rastoplje- 
noj slanini. Dodaj nasjeckanog pirja- 
nog luka. U posebnom loncu skuhaj u 
slanoj vodi 2 šake graška i malo cvje- 
tače. To skuhano zelen je ocijedi, pre- 
pirjaj malo na masti te dodaj k osta- 
lom zelen ju i umiješaj 2 jajeta. Od 
te smjese zelenja načini odreske (kao 
što se prave od faširanog mesa), koje 
umoči u jaje i u žemljine mrvice te 
ih prži u masti. Jede se sa salatom. 

Kelj na slanini. Nareži slanine na 
kocke te je s lukom prži, da malo po- 
žuti, zatim dodaj narezanu glavicu 
kelja, posoli, pobiberi i pirjaj. Na 
koncu zapraši s malo brašna ili za- 
prži svijetlim zaprškom. Ponudi s ku- 
hanom govedinom. 

Puding od kelja. Malo kuhanog, si- 
tno narezanoga kelja pomiješaj s ne- 
koliko žumanjaka, dodaj malo sitno 
nasjeckanog suhog mesa ili samlje- 
vene slanine, malo žemlje, soli i bi- 
bera, sve promiješaj i na koncu pri- 
miješaj snijeg od onoliko bjelanjaka, 
koliko si umiješala žumanjaka u kelj. 
Tu smjesu uspi u namašćeni i žemlji- 
nim mrvicama ili brašnom posuti oblik 
te kuhaj jedan sat u pari. 

Jaja kao salata. Nareži sitno 4 tvrdo 
skuhana jaja, prelij s 20 g ulja, 20 g 
octa i 30 g kiselog vrhnja, posoli te 
pospi nasjeckanim zelenim peršinom. 

Kućni savjeti 


Kako se pravi vrlo tečan šljivin 
pekmez? Šljivinu se pekmezu još pri- 
je kuhanja primiješaju kruške, makar 
treba oprati i oguliti pa ih skuhati 
u kašu. Tu kašu uspi u šljivinu kašu, 
prije nego je počela kuhati. Sad to 
dobro mij.ešaj i pazi da ne zagori. 
Toj smjesi možeš dodati malo naran- 
čine kore, malo cimeta i karamfila 
te po volji sitnog šećera. 


GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 


JOSIP HOlC, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve, koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


Priređivanje voćnog soka na hla- 
dan način. Uzmi na tri litre jagoda ili 
malina ili ribiza ili kupina ili posve 
zrelih trešanj.a bez koštice dvije li- 
tre vode i 40 grama vinske kiseline. 
Vinska se kiselina .rastopi u vodi, pa 
se njom polije navedeno voće, a po- 
suda se dobro zatvori. Poslije 24 sata 
procijedi se voće kroj čistu krpu, te 
se tom soku dodaje malo pomalo še- 
ćera. Na svakih 100 grama soka po 
100 grama šećera, te se to miješa ne- 
prestano. Zatim se ostavi 24 sata na 
miru u čvrsto zatvorenoj posudi. Na- 
kon toga pretoči se čisti sok s.a ta- 
loga. Sok se ulije u boce, koje se po- 
vežu krpom i metnu u hladan po- 
drum. Poslije 3 — 4 tjedna treba boce 
čvrsto zatvoriti. Na taj se .način sa- 
čuva ukus i finoća soka bolje nego 
kuhanjem. Budući da smo dodali puno 
šećera, za to netrebamo kuhati sok. 
Sok pomiješan s običnom vodom ili 
kiselicom, izvrsno je sredstvo protiv 
naprezanja, razdraženosti i umornosti. 
Osim toga može se upotrebiti za umak 
pudinga. I. S. 

Gospodarstv o 

Tovljenje purana. Lako je uto- 
viti purane. Oni žderu cio dan, pa ih 
zato ne moramo kljukati. Prvih 14 
dana treba im davati kuhana krum- 
pira sa pšeničnim posijama, ili sa 
žitnom prekrupom i mesnim otpaci- 
ma. Poslije tog vremena davat ćemo 
im ili kukuruznu, ili zobenu, ili ječ- 
menu, ili heljdinu gustu kašu, zači- 
njenu s mlijekom. Za napitak daje 
im se s početka mlaka voda, a ka- 
snije obrano mlijeko. Ovom treba 
primiješati malo praha drvenog 
ugljena. To im se daje triput dne- 
vno, ali samo toliko, koliko mogu 
pojesti za jedan obrok. Ostatak tre- 
ba dati drugoj živadi. Kako ćemo ih 
dugo hraniti, to stoji do dobrote 
hrane i starosti purana. Oni, koji su 
stari 5 — 6 mjeseci, uhranit će se za 
4 — 6 tjedana. Nu tko hoće da ih utovi 
brže, taj neka ih kljuka kukuruznim 
ili heljdinim žgancima. 

Hrana za patke, koje nose. Da 
patke bolje nesu jaja, priredi im 
hranu ovako: 5 dijelova kuhana 

krompira ili repe, 5 dijelova kuku- 
ruzna brašna ili pšeničnih posija, 3 
dijela »ribljeg brašna i 2 bijela pijeska 
dobro izmiješaj s vodom, da postane 
kaša. Mjesto krumpira ili repe može 
se uzeti usitnjena djetelina. Od tog 
podaj patkama toliko, koliko mogu 
pojesti na jedan obrok. Poslije toga 
ukloni preostatak. 

Gnojenje ledine u jeseni. Prije po- 
četka zime treba pokositi ledinu po- 
sve nisko. Ako to ne učinimo onda 
trava trune, a to škodi ledini. Osim 
toga nisko pokošena ledina bolje 
prezimi, a na proljeće je puno ljep- 
šeg izgleda. Ali iza zadnjeg jesensko- 
ga košenja moramo ledinu pognojiti 
ili posve zrelim sitnim stajskim gno- 
jem, ili posve istrulim kompostom. 
Gnoj treba na tanko porazbacati po 

ledini i ostaviti ga da leži preko zi- 
me. Kiša i snijeg isprati će ga, te će 
se sve hranive čestice gnoja upiti u 
zemlju. Na proljeće se ledina pograb- 
1 ja, preostatak gnoja se sakupi i baci 
na prekopano zemljište. Još je uput- 
no ledinu preko zime barem dvaput 
politi razrijeđenom gnojnicom, nu to 
se najbolje radi za kišnog dana. Ako 
ovako uradimo, onda ćemo već rano 
u proljeće opaziti kako na pognoje- 
noj ledini raste trava ljepše i bujnije. 
Ali da nam ledina dobije tamno-zele- 
nu boju, moramo ju u proljeću po- 
gnojiti čilskom salitrom. Na svaki 
četvorni metar ledine posut ćemo 10 
grama salitre i to svake treće nedje- 
lje iza košnje. Salitra se posipava 
podjenako onda, kad se osuši rosa, 
ali se odmah mora dobro zaliti vo- 
dom. /. 5. 


Kuhinjski kalendar 

Rujan 

Četvrtak 

28 

Objed: Govedska juha s rajčica- 
ma sa zakuhanim žličnjacima. Kuhana 
govedina s keljom na slanini i uma- 
kom od češnjaka. Palačinke. 

Večera: Sir s vrhnjem. 

Petak 

29 

O b j e d: Juha od mrkve. Okrugljice 
sa šljivama. 

Večera: Cvjetača na paprici. 

Subota 

30 

Objed: Juha od kelja. Bečki od- 
resci s kašom od krumpira i salatom 
od krastavaca. Grožđe. 

Večera: Pariške kobasice s lu- 
kom u octu. 

Listopad 

Nedjelja 

1 

Objed: Juha od yina. Teletina u 
soku od rajčica s makaronima. Pita 
s jabukama. 

Večera: Mozak s jajem i salata 
od rajčica. 

Ponedj. 

2 

Objed: Juha od krumpira. Mladi 
grah sa žemljinim mrvicama i teleća 
jetra. Breskve. 

Večera: Kiselo mlijeko. 

Utorak 

3 

Objed: Juha od kosti s rezancima. 
Odresci od kelja sa salatom od jaja. 
Grožđe. 

Večera: Jabuke u tijestu pržene 
na masti. 

Srijeda 

4 

Objed: Juha od zelenja. Rezanci 
sa sirom. 

Večera: Teleći paprikaš sa žli- 
čnjacima. 

Četvrtak 

5 

Objed: Juha od rajčica. Bifteki s 
krumpirom i salatom od crvenoga ku- 
pusa. 

Večera: Rajčice punjene kajga- 
nom. 

Petak 

6 

Objed: Prežgana juha s nareza- 
nim kruhom. Valjušci od krumpirova 
tijesta s umakom od šljivina pek- 
meza. 

Večera: Prženice. 

Subota 

7 

Objed: Juha od gljiva, Svinjski 
kare s pirjanim kupusom i okruglji- 
cama od žemlje. Grožđe. 

Večera: ćevapčići s lukom. 





DJETSKA HVALISAVOST. 
Anica: »Moj je djed bio pro- 
fesor.« 

Đ u r đ i c a: »A moj je bio slu- 
ga kod samoga grofa.« 

Marica: »To nije ništa. Moj 
je bio analfabet.« 

VAŽAN RAZLOG. Učitelj: 
»Zašto nisi napisao zadaću, kako 
se sklanja ,Naš pas’?« 

Đak: »Molim, mi nemamo 
psa, prekjučer nam je krepao.« 

DESNA I LIJEVA STRANA. 
Mama uči svog malog Domka, 
da na ulici mora uvijek ići na- 
desno. Sluša Domko, sluša pa 
najedamput upita: 

»A ideš li i ti, mama, uvijek 
nadesno?« 

»Pa dakako da idem.« 

»A oni, koji idu prema nama, 
idu li i oni nadesno?« 

»Naravno.« 

»A čemu je onda lijeva strana, 
ako po njoj nitko ne hoda?« 
upita mali mudrac pa naškiljivši 
oko zagleda se u mamu. 

PRIJESTOLNI GOVOR. A: 
»No, dakle! Jesi li se već jednom 
oženio kraljicom srca svoga?« 

B: »Ah, jesam, i baš jučer odr- 
žala mi je već i svoj prijestolni 
govor.« 

ČUDNO SREDSTVO. Žena: 
»Čuj! Ti mi još nikada nisi re- 
kao pravi razlog, zašto više ne 
piješ?« 



B 

Muž: »No, ako baš hoćeš da 
znaš: Kad sam posljednji put 
došao kući nakresan, bila je kod 
nas u posjetima tvoja mama. Ja 
sam je onda vidio dvostruko. I 
od tog časa odrekao sam se po- 
sve ozbiljno uživanja alkohola.« 

BRAČNO MILOVANJE. Su- 
sjed: »A od čega vam ta mo- 
drica na čelu, gospođo susjedo?« 

Susjeda: »Hja! To me muž 
udario.« 

Susjed: »Pa tužite ga . . .« 

Susjeda: »To i hoću, čim 
izađe iz bolnice.« 

STVARNOST: »Kako to, da mi 
po ovom nevremenu moramo 
pješke kući? Zašto nisi pogledao 
iza ugla, možda ondje ima ka- 
kav utotaks?« 

Muž: »Što bi gledao čak iza 
ugla? Pogledao sam jednostav- 
no u svoj džep! 

MONOLOG VINOPIJE. »Ču- 
dnovato! Grožđa mogu pojesti 
koliko god hoću, pa ostajem 
normalan; a vina, ispijeni li sa- 
mo tri litre, već sam pijan!« 

MEĐU LIJEČNICIMA. Prvi: 
»Zašto ste tako neraspoloženi, 
gospodine kolego?« 

Najveća katolička tvrtka glazbala u državi 

Drugi: »Ah! Jedan mi je bo- 
lesnik sinoć umro od gripe.« 

Prvi: »Tako?... A od koje 
bolesti ste ga liječili?« 

INFORMIRANJE. Sinčić: 
»Tatice! Koliko si ti godna već 
oženjen s našom mamom?« 

Otac: »Devet godna, Ivice.« 

Sinčić: »A koliko vremena 
još moraš ostati s njom zajed- 
no? . . .« 

ČUDNO. Gost: »Konobaru! 
Mogu li dobiti malu porciju gu- 
laša?« 

Konobar: »Žalim, ali sve 
male su već prodane. Imamo sa- 
mo još nekoliko velikih.« 

NEŠTO STRAŠNO. Muž: »A 
zašto se ti zapravo ljutiš na 
mene?« 

Žena: »Već sam zaboravila! 
Ali znam, da je bilo nešto tako 
strašno, da ti to nikako ne mo- 
gu oprostiti!« 


Ovim brojem završujemo treće četvrtgodište »Obitelji«, 
pa molimo sve naše cijenjene pretplatnice i pretplatnike, 
da nam pošalju pretplatu te da za slijedeće četvrtgodište 
naš list preporuče svojim znancima i prijateljima . 

Ovom broju prilažemo čekove 


Kad Dobrijan čita ratne vijesti 

U novine čika zuri, Čitajući malo pazi, Rolomobil kraj njeg leti, Čita: ratne munje bjesne . . . 

pa ulicom nekud žuri. te ga auto skoro zgrazi. a čika se bijesno prijeti. O stup lampe glavom tresne. 


Ilustrovani tjednik , Obitelj * stoji 4 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „Obitelj u izdaje Konzorcij Kuća Dobre Štampe. Za izdavača i uredništvo odgovara Dr Josip Andrić , glavni urednik . Obitelji * 
Zagreb, Trenkova 1. Adresa uredništva i uprave .Obitelji*: Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536 

, Obitelj * se tiska u Tiskari Narodnih Novina u Zagrebu. 





62. pokućstvo u starom 
stilu (tuđ.), 65. zagorski 
otac (bez a), 67. hrvatska 
skupština, 69, nota, 70. isto 
što i 29. vodoravno, 72. dva 
samoglasnika, 73. kratica 
za Ameriku, 75. vrst uzvis. 
pjesme, 77. lična zamjenica 
(3, 1,), 78. trag noža, usje- 
klina, 79. dragi kamen, 81. 
prezime i početna slova 
imena najboljeg hrv, kri- 
tičara, 84. talijanski grad 
na Jadranu, 85. pripadnik 
klasičnog naroda. 87. rodi- 
telj ica, 88. Ivanov (skraće- 
no), 89, velika zmija (ne- 
otrovna!), 90. hrvatski ban, 
91. dio automobila (tuđ.). 


Odgonetke treba postati 
do 5 listopada. Među odgo- 
netače bit će podijeljeno 
5 lijepih romana . 


Križaljka 

Složio B e k i 1 





Rješenje i nagrade 
iz broja 28 . 

Vodoravno: 1. Gita, 5, 
spor, 9. ukop, 10. Rabi, 13. Ba- 
kar, 12, Tom, 13. tabela, 15. ti, 
16. karniš, 18. b(r)z, 20. ore, 21. 


Okomito: 1. kamen (tvrd, 
u nar. pjesmi!), 2, muško ime, 
3. evanđelista, 4. potočna živi- 
nica, 5. lična zamjenica (3. 1.), 6. 
uniforma služb. odijelo, 7, po- 
java na vodi, 8. slovenski veznik, 

9, naboj na tijelu (đem., č=ć), 

10, stvar u zamjeni, 11. dva su- 
glasnika, 12. nogometni izraz, 13. 
pletena odjeća (tud.). 14. inici- 
jali glavnog urednika *Hrv, Stra- 
že«, 15. ptica grabilica (u nar, 
pjesmi!), 16. uhranjen, debeo, 17. 
vrst glazbenog instrumenta, 18. 
deva, 24. kraj u dolini Save, 27, 
imitiran, označen (tud.), 30. vla- 
dar u Hrvatskoj, 31. lična zamje- 
nica (2. 1.), 32. mag, neobičan, 34. 
talijanski dva, 37. tvornica pive, 
39, zapisničar, povjesničar, 42. 
zatvor, prisilni rađ, 44. olijepljen 
blatom, 48. namjerni veznik, 50. 
igraća karta, 5. odvodni jarci, 
potoci, 57. Gospina majka, 58. 
rijeka u Rusiji, 59. površina, vo- 
dostaj, 61. unutarnja bolest (pri- 
djed) 63. muško strano ime, 64. 
srčanost (francuski — fonet.), 65. 
autor srednjoškolske povijesti 
Jugoslavije, 66. uzvik, 67. bosan- 
sko muško ime, 68, rat, 69. ju- 
nak, pobjednik, 7J, čisto, 74. ure 


(plur. skraćeno), 76, naziv za 
filmsku glumicu, 78, prezime po- 
kojnog Pi ja XI., 80. love ga ma- 
čke, 82. uzrječica, 83, feudalni 
posjed (bez drugog slova), 84. 
njem. piva, 86. bivši predsj, vla- 
de (inicij. teror), 89. obiik glag. 
ići kajk., 3. 1, prez.). 
Vodoravno: 1. početak 

imena i prezime preminulog za- 
grebačkoga karikaturiste, 10, ro- 
man Knjižnice Dobrih Romana. 
(Stevenson), 19. podbravlje, 20. 
dio mjeseca (plural), 21. rijeka u 
Rusiji (Azija), 22. blamaža, 23. 
mjera za papir, 24. krajnja zem- 
Ijina točka, 25, mjera za zemlju, 
26. isto što i 63. okomito, 28. 
broj, 29. stari hrv. grad, 30, 
drvo crnogorice, 31. sloj, ostaci, 
33. upit. zamjenica, 35. broj, 36. 
uzvik, 37. poznata zagrebačka 
tvrtka staklene robe, 38. praznih 
ruku, 40. rast. veznik (bez i), 41. 
pogranična taksa, 43. kruna 
(lat.), 45. nije star, 46. jedinica 
električnog otpora (genit), 47. 
oblik glagola bosti, 49. ozljeda, 
53. evanđelist, 52. rodno mjesto 
sv. Franje, 53. arap.: sveta, 54, 
ljepota, 56. papiga, 58. dio tjed- 
na, 60, pogodb, veznik (bez o), 


zelen, 23, lama, 24, vuna, 25. 
opak, 26. Odak. — Okomito: 
!, guba, 2. Ikar, 3, tok, 4. Apatin, 
5. s, r., 6. pater, 7, obol, 8, rima, 
14. Biševo, 15. trema, 16. kolo, 
17, Arap, 18. bena, 19. znak, 22. 
lud. 

Po 3 dobili su: Marek iz D, 
i L Perinič iz B. Po 2 romana L 
Arapić i T. Rupčić iz /?. Po 1 ro- 
man; Z. Pšeničnik iz S. /. Z., Žup- 
ski ured f Vareš, T, Habulan iz V., 
P. Žimbrek iz B, f B. Kaioper iz 
V J. Kopun iz M, f F. Sax iz Osi- 
jeka , F. Flesch, A. Maričič , A, 
Mirković / J, Mohaček iz Za- 
greba. 


Jubilarno književno djelo osniva- 
ča i glavnog urednika „Obitelji - 
DRA JOSIPA ANDR1ĆA: 



prikazuje na neobično živ način 
i obiteljski život hrvatske žitni- 
ce - Srijema 

Za Vas stoji samo 25 Din 
KNJIŽNICA DOBRIH ROMANA 
ZAGREB 

Trg Kralja Tomislara br. 21 


